จำนวนผู้ชม : 254977
Posted by khunrin , ผู้อ่าน : 1811 , 10:16:18 น.
ครั้งของของการไปเหยียบย่างตลาด 100 ปี สามชุก ของผมเมื่อ 4 ปีที่แล้ว
ผมชื่นชมและเล่าขานเรื่องราวของสามชุกสู่ผู้คนมากมายที่รู้จัก
ไลฟ์มิวเซียม พิพิธภัณฑ์ที่มีชีวิต
เสมือนพวกเขาสืบต่อ และดำรงไว้ซึ่งความเป็นมาดั้งเดิม
วิถีชีวิต น้ำใจ อาหารการกิน การค้าขาย ร่องรอยและรากเหง้าของกลุ่มชน
4 ปีผ่านไป ผมมีโอกาสไปเยี่ยมเยียนอีกครั้ง
พร้อมตั้งคำถามกับตัวเองว่า ผมกำลังไปที่นั่นเพื่ออะไร
ไป �เสพอดีต� หรือ �ไปหาตลาดอาหารวันหยุด� ที่ใหญ่ที่สุดในอำเภอ
คงเป็นการถกเถียงกันอย่างไม่รู้จบว่า...
อะไรคือสิ่งที่ควรจะเป็น
หรือ อะไรคือสิ่งที่ควรจะปรับ
ตราบเท่าที่เรายังตอบตัวเองได้ไม่ชัดเจนว่า...เราอยากเป็นอะไร
ครั้งหนึ่งนานมาแล้วผมได้ดูสารคดีญี่ปุ่น
หมู่บ้านที่ภาครัฐอนุรักษ์ไว้ ผู้คนยังอยู่ในบ้านของตัวเอง
แต่เป็นบ้านที่ทั้งหมู่บ้านภาครัฐช่วยรักษาให้เป็น ไลฟ์มิวเซียม
ชาวบ้านต้องทำกิจกรรมของอดีตโชว์นักท่องเที่ยวตามวิถีดั้งเดิม
ผมยอมรับว่าไม่เข้าใจคำว่าไลฟ์มิวเซียม อย่างกระจ่างชัด
แม้ครั้งแรกที่เห็นสามชุก รู้สึกเทียบเคียงกับสารคดีเรื่องนั้นว่าคล้ายกัน
แต่ครั้งนี้ผมเริ่มสับสน และไม่ค่อยเข้าใจมากนัก
ถึงการเป็นไลฟ์มิวเซียมเมื่อครั้งกระนั้น
ที่ผมรู้สึกว่าการเดินเข้าไปในสามชุก
คือการเดินเข้าไปในอดีต ผมได้เสพอดีตในมิวเซียมขนาดใหญ่เท่าหมู่บ้าน
และยังมีชีวิตผู้คนเคลื่อนไหวภายใต้เงื่อนไขกิจกรรมดำรงชีวิตแบบเดิมๆ
ผมไม่ค่อยได้ยินใครชื่นชมสามชุกในมุมนี้มากนัก
แต่มักได้ยินว่ามีของกินมากมาย อร่อย และไม่แพง
แปลว่าผมควรไปเสพอาหารหลากชนิด รวมทั้งอาหารโบราณหลายประเภท
มากกว่าการไปเสพวิถีชีวิตแบบอดีต
ที่สืบทอดมีพัฒนาการมากว่า 100 ปี อย่างค่อยเป็นค่อยไป
วันนี้สามชุกเติบโตขึ้น ร้านค้ามากมายขึ้น ร้านกาแฟสด ร้านไอติมตัดในตู้สมัยใหม่
ของเด็กเล่นสมัยผมยังเยาว์ถูกผลิตและจำหน่ายเป็นเรื่องเป็นราว
ในร้านรวงที่ตกแต่งร่วมสมัย แต่สไตล์โบราณ
สำหรับผม...การ �เสพอดีต� กับการ �เสพสิ่งเลียนแบบอดีต� ไม่ใช่สิ่งเดียวกัน
สามชุกวันนี้เริ่มมีสิ่งเลียนแบบอดีตเกิดขึ้นมากมาย
เมื่อคนเข้าไปมาก เงินหมุนเวียนดี วิธีคิดก็มักจะเปลี่ยนไป
คนสามชุกต้องกินต้องใช้
และผมก็เชื่อว่าพวกเขาอยากมีความสุขสบาย
จากการมีเงินทองในยามเศรษฐกิจถดถอย
ถ้าไม่มีกิน แล้วใครจะให้กิน
ช่วงเวลาหนึ่งที่คนสามชุกร่วมแรงร่วมใจกันโดยไร้เงาของภาครัฐ
พวกเขารักษามรดกให้เป็นไลฟ์มิวเซียม
แม้ว่าวันนี้กระแสของทุนนิยม จะพัดพาสายลมแห่งโอกาสมาเยือน
สามชุกกำลังค่อยๆ กลายร่างเป็นแค่ Retrospective Market แห่งท้องทุ่งเมืองสุพรรณ
ผมว่าก็คงไม่ผิดที่พวกเขาควรจะอยู่รอด
เพราะหากเขายังทำตัวตนเป็นไลฟ์มิวเซียม
ห้างดีสเคาน์สโตร์ดังที่ลูกหลานสามชุกบางคนใช้อำนาจอนุมัติให้เกิดขึ้น
ก็คงถาโถมขยำขยี้ไลฟ์มิวเซียมแห่งนี้ให้ย่อยยับคามือ
เชื่อว่าในที่สุดอนาคตของสามชุก อาจจะมีคนกรุงเทพฯ
เข้าไปให้บริการคนกรุงเทพฯ มากขึ้น เหมือนที่เมืองปาย
ถึงวันนั้นตลาดสามชุกก็จะเป็นตลาด �เลียนแบบอดีต� เต็มรูปแบบ
แต่ไม่ใช่พิพิธภัณฑ์ที่มีชีวิตอีกต่อไป
ไม่ใช่สิ่งเลวร้าย แต่อาจเป็นโอกาสทางการตลาดของชุมชนมากขึ้น
สำหรับผมเดินออกจากตลาดไปเงียบๆ
เลาะเลียบริมน้ำซึ่งตอนนี้กลายเป็นสะพานปูน
ที่ทอดพาความเจริญโอบล้อมตลาดสามชุกเอาไว้
กระแสของโอกาสธุรกิจนำพาวงดนตรีเรี่ยไรไปหาผู้คนที่เบียดเสียดกันแน่นในตลาด
วัยรุ่นนำพาท่ากระโดดถ่ายรูปไปสู่สามชุกในฐานะแหล่งเที่ยว
แต่ไม่ใช่ฐานะพิพิธภัณฑ์อันมีชีวิต
บ้านเก่าอายุกว่า 100 ปี ที่ประดับด้วยจานดาวเทียมร่วมสมัย
อาจเป็นความเชื่อมต่อกันระหว่างอดีตและอนาคต
ผมมองย้อนกลับเข้าไปในตลาด
เปลือกอายุ 100 ปีของอาคารไม้ริมน้ำ กำลังห่อหุ้มความเปลี่ยนแปลงของตลาดสามชุก
อาจเป็นภาพสุดท้ายในสภาพนี้ที่ผมจะได้เห็น
กลับมาอีกครั้งในคราวหน้า สามชุกอาจจะเหมือนเมืองปาย ที่บอกว่าตัวเองไม่เปลี่ยน
สามชุกคงไม่เปลี่ยน แต่ผู้คนต่างหากที่แปรเปลี่ยน
ความคิดของผู้คนที่ไหลเรื่อยไปตามสายธารแห่งกาลเวลา
คงนำพาสามชุกไปสู่การเป็นแหล่งเที่ยววันหยุดชื่อดังอีกแห่งของคนกรุง
ผมก็คงเพียงแค่ �แอบเสียดาย� ไลฟ์มิวเซียมอันเดิมเท่านั้นเอง...
มะอึก วันที่ : 13/01/2009 เวลา : 15.43 น.
"ผู้คนมากขึ้น เงินหมุนเวียนดีขึ้น
วิธีคิดมักจะเปลี่ยนไป"
ท่านขุนสรุปเรื่องราวของท่านไว้แล้วอย่างชัดเจน
รอเทอเสมอ วันที่ : 06/01/2009 เวลา : 19.47 น.
น่าไปเที่ยวจังเลย อาหารถ้าจะเยอะนะ
คนสวย วันที่ : 04/01/2009 เวลา : 02.02 น.
สวัสดีปีใหม่ ๒๕๕๒ค่ะท่านขุนฯ
ให้ท่านขุนฯ มีความสุขทุกเมื่อนะคะ
คิดการสิ่งใดขออย่าติดขัด
มีคนคอยสนองสารพัด
ให้กิจการงานก้าวหน้าเทอญ
ChaiManU วันที่ : 01/01/2009 เวลา : 18.45 น.
ปีใหม่นี้ ขออวยพรให้ ขุนรินและครอบครัว มีหัวใจที่เข้มแข็ง มีร่างกายที่แข็งแรง พอที่จะรับได้ ทั้งความสุขและความทุกข์ครับ
AJ.p วันที่ : 01/01/2009 เวลา : 16.06 น.
ชวนชม วันที่ : 01/01/2009 เวลา : 11.48 น.
veerin วันที่ : 29/12/2008 เวลา : 16.33 น.
โปรดดลบันดาลให้ท่านขุนและครอบครัวจงประสบแต่ความสุข
Din วันที่ : 25/12/2008 เวลา : 19.15 น.
สวัสดีปีใหม่ล่วงหน้า...แถมให้หลายวันค่ะ
Rosefinchy วันที่ : 25/12/2008 เวลา : 11.10 น.
แวะมา Merry Christmas ค่ะ พี่ขุนริน
มีความสุข สนุกสนานทุกวันนะคะ
ดินเดินทาง วันที่ : 23/12/2008 เวลา : 08.04 น.
อรุณสวัสดิ์ค่ะพี่ขุนริน
สุพรรณบุรี มีของดีมากมาย อิอิ(บ้านดินเอง)
วันนี้ดินตั้งใจนำการ์ดอวยพรในวาระดิถีขึ้นปีใหม่
มอบแด่พี่ขุนริน
Ladybuggirls วันที่ : 21/12/2008 เวลา : 22.39 น.
สงสัยการไปครั้งนี้จะเป็นครั้งสุดท้ายแล้วละมั้ง....
ณดาว วันที่ : 21/12/2008 เวลา : 15.49 น.
ไปอีกทีเมื่อไหร่..ชวนเป้ด้วยนะ พี่ขุน
เป๊ปซี่ วันที่ : 18/12/2008 เวลา : 21.12 น.
...เพิ่งอ่านหนังสือเรื่องราวของนายอำเภออุทัย อนันตสมบูรณ์ อดีตนายอำเภอสามชุกคนหนึ่ง จบไปเมื่อวันก่อน...
...ทำให้อยากไปมากยิ่งขึ้น...
แม่หมี วันที่ : 18/12/2008 เวลา : 12.18 น.
คงต้องรีบไปดูก่อนที่ พิพิธภัณฑ์มีชีวิตจะเปลี่ยนไป
ขอบคุณสำหรับมุมมองที่ทำให้ต้องฉุกคิด
เสียดายถ้าจะต้องเป็นอย่างที่คุณขุณรินว่า
ชุมชนต้องเข้มแข็งค่ะ ร่วมกันรักษาเอกลักษณ์ของความเป็นวิถีชีวิตแบบเดิมๆ ไปตอนนี้ยังไม่สายไปนะคะ
ญิบพันจันทร์ วันที่ : 18/12/2008 เวลา : 08.14 น.
veerin วันที่ : 17/12/2008 เวลา : 17.22 น.
จะไปทีไร ก็พลาดทู๊กทีเลยอ่ะค่ะ
เสียดายจัง..แต่ไม่เป็นไร..ตามท่านขุนไปดูก็คงไม่ต่างกันนะคะ
Bhirisa_ภิริสา วันที่ : 17/12/2008 เวลา : 15.41 น.
จำได้ว่าเคยเข้าประชุมกับท่านไพบูลย์ ดำรงชัยธรรม ในโครงการบ้านมั่นคง...
ชาวบ้านชุมชนสามชุกเล่าว่า "กว่าจะได้ที่นี่เป็นแหล่งทำมาหากิน สร้างหลักปักฐานได้ พวกเขาต่อสู้หลายปีมาก รัฐบาลไม่เคยสนับสนุนเลยค่ะ แต่ก็เพื่อให้ชุมชนอยู่รอดพวกเขาก็สู้กันยิบตา ในที่สุดก็ทำให้ที่นี่กลายเป็นพื้นที่เศรษฐกิจแห่งหนึ่งจนได้"
ฟังแล้วก็ยกย่องจริง ๆ ค่ะ...เหมือนคำที่พี่ว่า "ถ้าไม่มีกิน แล้วใครจะให้กิน" นั่นสินะ...ชีวิตก็ต้องสู้กันไป
อะไร ๆ ที่หายไปก็น่าเสียดายค่ะแต่ตนคิดว่า...ขอเพียงความเป็นชุมชนของชาวบ้านอย่าหายไปแล้วกันค่ะ...
อย่าให้นายทุนมาใช้ประโยชน์มากกว่าชาวบ้านที่ควรรับประโยชน์ก็ดีแล้วค่ะ...
buppha วันที่ : 17/12/2008 เวลา : 10.00 น.
เมื่อใดคำว่า ธุรกิจ ... ก้าวไปกร่ำกราย.. วิถึชุมชน วิถีชีวิตอันแท้จริง ก็เริ่งจากหาย และ เปลี่ยนไปค่ะ ....
ยังไม่เคยไปเลยนะคะ... อยากไปสัมผัสสักครั้งเหมือนกันค่ะ ....
อ้อ แม่นางคนที่นั่งหน้ามุ่ยบนรถม้าน่ะ นางเอกมิวสิค เพลงไม่ได้ดั่งใจค่ะ ... หน้าเลยมาเป็นแบบนั้น
ปอจู วันที่ : 16/12/2008 เวลา : 20.07 น.
khunrin วันที่ : 16/12/2008 เวลา : 11.40 น.
น่ารักและอบอุ่นดีครับ
แต่ไอ้ทะเลน้ำจืดนี่อยู่ไหนครับ
สวัสดี (อีกครั้ง) ค่ะ...
ทะเลน้ำจืด หรือว่าต้นแม่น้ำท่าจีนนี้
อยู่บนถนน...ทางที่จะเข้าไปเมืองกาญจนบุรีค่ะ
เป็นวัดค่ะอยู่ข้าง ๆ (ติด) ถนนเลย (สังเกตร้านขนมรจนา สาขาท่าล้ออะค่ะ)
หน้าวัดจะมีป้ายบอกว่าเป็นสถานที่ท่องเที่ยวเหมือนกัน
จะไปยังไง (เมื่อไหร่) ก็ขอให้เดินทางโดยสวัสดิภาพนะคะ
ป.ล.. ไม่เข้าใจสอบถามได้อีกนะคะ
รวงข้าวล้อลม วันที่ : 16/12/2008 เวลา : 12.20 น.
ดีค่ะ คุณขุนริน ยังไม่เคยไปเลยค่ะ ดูแล้วอยากไปเหมือนกันนะ ขอบคุณจ๊ะที่นำมาให้ดูกัน
ปอจู วันที่ : 16/12/2008 เวลา : 09.44 น.
สวัสดีค่ะ.....คุณ Khunrin
ทุกอย่างย่อมเปลี่ยนแปลงไปตามกาลเวลา..
อยากไปเหมือนกันะคะเนี่ย..
เดี๋ยวจะลองไปจัดสรรค์เวลาดูค่ะ..
ไปที่นี่พร้อมกับไปเที่ยวบึงฉวากด้วย..
ขอบคุณสำหรับมุมมองและการแนะนำสถานที่ท่องเที่ยวนะคะ
นายอ้วน วันที่ : 15/12/2008 เวลา : 20.12 น.
คนต่างถิ่น จะมุ่งไปตลาดสามชุก
ส่วนคนท้องถิ่น ผมว่าจะมุ่งไปตลาดสมัยใหม่ ที่พี่ขุนบอกว่า อนุมัติโดย..... (ไม่อยากจำ)
วิตามินบี วันที่ : 15/12/2008 เวลา : 15.03 น.
แนะนำให้ลองไปสัมผัส
ตลาดเก้าห้องซิคะ
ยังเป็นวิธีชีวิตแบบเดิมๆ
ยังไม่มีความเก่าแบบจำลองเข้าไปครอบงำ
แต่ต่อไปถ้าคนนิยมไปเที่ยวมากๆ อาจไม่แน่ว่า
ตลาดเก้าห้องก็น่าจะเหมือนสามชุก
ตลาดเก้าห้องหมู่บ้านในประวัติศาสตร์
http://www.oknation.net/blog/babymind/2008/12/07/entry-1
tatuk วันที่ : 15/12/2008 เวลา : 13.41 น.
อ่านเรื่องนี้แล้วนึกถึงเรวัตร์ พันธุ์พิพัฒน์
คนสามชุกซะงั้น
LittleGrass วันที่ : 15/12/2008 เวลา : 12.32 น.
ไม่เคยไปเลยอ่ะ....เห็นแต่ในทีวี
ไอติมน่ากินจังเย้ย
อยากปาย อยากปาย
Phithak_C. วันที่ : 15/12/2008 เวลา : 10.43 น.
อืมม!แม้จะเป็นย่านถิ่นเกิดหากก็ยังไม่เคยมาเห็นมาดูพื้นที่แห่งนี้ซะที กระทั่งเห็นชื่อตลาดแห่งนี้กลายเป็นแบรนด์ร้านอาหารใหญ่โตแถวถนนสายเอเชีย
อืมม!มองตลาดสามชุกเหมือนมองเห็นตลาดชีวิตว่าไหม?ขอ-รับ
Rosefinchy วันที่ : 15/12/2008 เวลา : 10.42 น.
มุมที่พี่ขุนรินว่า เมื่อสี่ปีก่อน ไปเมื่อปีนี้ไม่ได้เห็น
ก็เลยไม่รู้ว่าต่างกันอย่างไร
เพิ่งไปเยือนสามชุกเมื่อปีนี้ ก็เลยได้เห็นแต่วัยรุ่นกระโดดถ่ายรูปเหมือนกันค่ะ
ปล.ชอบรูปไม้ฉลุ ที่ตกแต่งบ้านไม้เก่าจังค่ะ
ปราณชลี วันที่ : 15/12/2008 เวลา : 10.39 น.
ครับท่านขุนฯ เพื่อให้เข้ากับบรรยากาศและเรื่องเล่า
ขณะชมภาพคงต้องรับฟังเพลง 'Wind of Change' ของวง Scorpions คลอไปด้วยอ่ะครับ
สบายดีนะครับ ท่านขุนฯ ขณะนี้เขากำลังนับคะแนน 'ศึกชิงทำเนียบ' อยู่ด้วย อย่าลืมลุ้นนะครับ
คุณนายจำเป็น.. วันที่ : 15/12/2008 เวลา : 10.19 น.
เห็นในมุมบล๊อกนี่ล่ะค่ะ